На основу члана 43. став 3. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон), на предлог Министарства правде,

Влада доноси

З А К Љ У Ч А К

1. Усваја се Оперативни план за спречавање корупције у областима од посебног ризика, који је саставни део овог закључка.

2. Овај закључак, ради реализације, доставити Министарству правде, Министарству финансија - Управа царина, Министарству државне управе и локалне самоуправе, Министарству привреде, Министарству унутрашњих послова, Министарству за људска и мањинска права и друштвени дијалог, Савету за борбу против корупције, Канцеларији за информационе технологије и електронску управу, Канцеларији за јавне набавке, Поверенику за информације од јавног значаја и заштиту података о личности, Агенцији за спречавање корупције, Агенцији за лиценцирање стечајних управника и Криминалистичко-полицијском универзитету.

05 Број: 011-8980/2021

У Београду, 30. септембра 2021. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић, с.р. |